Työ- ja toimintakyvyn tuen palvelut laajenevat Etelä-Karjalan alueella

Helmikuun alussa toimintansa aloittaa työkykykoordinaattori -palvelun kokeilu. Kokeilu tarjoaa työttömille ja osatyökykyisille rinnallakulkijan ja yhteyshenkilön työ- ja toimintakyvyn tuen palveluissa. Rinnallakulkijapalvelua kokeillaan ajalla 1.2. – 31.12.2024 laajan palveluvalikoiman sotekeskuksissa Lappeenrannassa ja Imatralla, mutta palvelu on saatavilla koko Etelä-Karjalan hyvinvointialueella. Kokeilu tarjoaa työttömille ja osatyökykyisille rinnallakulkijan ja yhteyshenkilön työ- ja toimintakyvyn tuen palveluissa.

Rinnallakulkijapalvelu sisältää seuraavat asiat

• Työ- ja toimintakyvyn tuen palvelutarpeen arvioinnin
• Neuvonnan, ohjauksen ja koordinoinnin liittyen työ- ja toimintakyvyn tuen palveluihin
• Henkilökohtaisen rinnallakulkijan työ- ja toimintakyvyn tuen palveluissa

Palvelua järjestetään Etelä-Karjalan hyvinvointialueen laajan palveluvalikoiman sotekeskuksissa Lappeenrannassa (Armila) ja Imatralla (Honkaharju), missä työkykykoordinaattori toimii asiakkaan asiakasvastaavana ja työskentelee asiakkaan työkyvyn tuen tarpeen osalta asiakkaan moniammatillisen omatiimin jäsenenä.